Alexis Bledel

Kimberly Alexis Bledel (s. 16. syyskuuta 1981 Houston, Texas) on yhdysvaltalainen näyttelijä, joka tunnetaan erityisesti Roryn roolista televisiosarjassa Gilmoren tytöt.

 Elämä 
Bledel syntyi Houstonissa Texasissa. Hänen äitinsä Lupe on kotoisin Meksikosta ja isänsä Martin Argentiinasta, joten hänen äidinkielensä on espanja, ja hän oppi englantia vasta mennessään kouluun. Alexis Bledelin  elämäkerta TVGuide.com. Viitattu 3.1.2012.  Hänen isänsä vanhemmat olivat tanskalaisia maahanmuuttajia. Alexis on vanhin perheen kolmesta lapsesta. 

Alexis varttui Westburyssä, jossa hänen vanhempansa omistavat talon vielä nykyisinkin. Lapsena hän oli hyvin ujo. Siksi hän kävi 8-vuotiaana näyttelemisen kursseilla, jotta olisi voittanut ujoutensa.

Bledel aloitti mallin uransa 14-vuotiaana. Mallimanageri näki hänet ostoskeskuksessa ja palkkasi hänet toimistonsa listalle.Alexis Bledel to co-star in new film Tucker, Cody. Ultimate Bellaire. 18.11.2010. Viitattu 3.1.2012.  Hän esiintyi uransa aikana mallinäytöksissä Yhdysvaltojen ohella muun muassa Tokiossa ja Milanossa. Bledel lopetti mallin työt aloittaessaan opiskelun New Yorkin yliopistossa. Hän valmistui Page Parkes Center of modeling and acting - ja St. Agnes Academy -kouluista.

 Ura 

Vuonna 2000 Bledel sai osan Gilmoren tytöistä. Hän oli ehtinyt tuolloin opiskella yliopistossa vasta vuoden. Gilmoren tytöistä tuli menestys ja Bledelistä tähti. Sarjan päätyttyä vuonna 2007 Bledel kuitenkin päätti, ettei hän vähään aikaan esiinny uudelleen tv-sarjassa, koska Gilmoren tytöt -sarjan tekeminen oli kuluttavaa työtä. Erityisesti sarjan hyvin nopeatempoinen dialogi oli hänestä haastavaa. 

Sittemmin Bledel on näytellyt lähinnä elokuvissa. Hän solmi vuonna 2009 sopimuksen IMG-mallitoimiston kanssa. Näyttelemisen ohessa hän toimii nykyisin mallina. Hänen viime vuosien merkittävimpiä elokuvaroolejaan on ollut pääosa 2011 ensi-iltansa saaneessa elokuvassa Violet and Daisy. Bledel näyttelee filmissä nuorta salamurhaajaa, joka luulee saaneensa helpon toimeksiannon. 

Yksityiselämä
Bledel seurusteli kolme ja puoli vuotta Milo Ventimiglian kanssa. Suhde päättyi 2006. Ventimiglia esitti Jessiä Gilmoren tytöissä.

Bledel avioitui Vincent Kartheiserin kanssa kesällä 2014. Parilla on syksyllä 2015 syntynyt poika. Bledel ja Kartheiser ilmoittivat erostaan elokuussa 2022 oltuaan kahdeksan vuotta naimisissa.

 Filmografia 
Elokuva
Elokuvat Vuosi Suomenkielinen nimi Alkuperäinen nimi Rooli 2002  Tuck Everlasting  Tuck Everlasting  Winnie Foster  2004  Hilpeys ja ennakkoluulo  Bride & Prejudice  Georgina 'Georgie' Darcy 2005  Sin City  Sin City  Becky  Neljä tyttöä ja maagiset farkut  The Sisterhood of the Traveling Pants  Lena Kaligaris 2006  I'm Reed Fish  I'm Reed Fish  Kate Zoom: Supersankariopisto  Zoom  Ace 2008  Neljä tyttöä ja maagiset farkut 2  The Sisterhood of the Traveling Pants 2  Lena Kaligaris2009  The Good Guy  The Good Guy  Beth Vest  Vastavalmistunut  Post Grad  Ryden Malby 2010  Salaliittolainen  The Conspirator  Sarah Weston  The Kate Logan Affair  The Kate Logan Affair  Kate Logan 2011  Violet & Daisy  Violet & Daisy  Violet Girl Walks Into a Bar  Girl Walks Into a Bar  Kim 2012  The Brass Teapot  The Brass Teapot  Payton 2013  Remember Sunday  Remember Sunday  Molly 2014  Parts per Billion  Parts per Billion  Sarah 2015  Jenny's Wedding  Jenny's Wedding  Kitty Friedman

Televisio
Televisio Vuosi Suomenkielinen nimi Alkuperäinen nimi Rooli Jakso(t) 2000–2007  Gilmoren tytöt  Gilmore Girls  Rory Gilmore  154 jaksoa 2009  Teho-osasto  ER  tohtori Julia Wise  ”And in the End...” 2012  Mad Men  Mad Men  Beth Dawes    2015  Motiivi  Motive  Robin Gould  ”Oblivion” 2016  Gilmore Girls: Vuosi elämää  Gilmore Girls: A Year in the Life  Rory Gilmore  4 jaksoa 2017–  The Handmaid’s Tale – Orjattaresi  The Handmaid’s Tale  Ofglen / Emily  13 jaksoa

 Lähteet 

 Aiheesta muualla 

Alexis Bledelin fanisivut
alexis-bledel.com (ilman introa) 

Luokka:Yhdysvaltalaiset näyttelijät
Luokka:Vuonna 1981 syntyneet
Luokka:Elävät henkilöt